Rarangkén -an

Rarangkén -an mangrupa salah sahiji rarangkén tukang (en:suffix) pikeun ngawangun kecap-kecap rundayan dina Basa Sunda. Sacara umum rarangkén -an ngawangun wanda kecap barang, pagawéan, sipat, jeung bilangan.

Rarangkén -an teu ngalaman parobahan sora (en:alomorf) kawas rarangkén N- atawa -na.

+ Rarangkén -an: warna jeung harti kecap nu diwangunna Warna kecap  Harti  Conto barang  "tempat ..."  sakolaan, kuburan barang  "hasil ..."  karangan, tulisan, catatan, paisan barang  "anu di-...-keun"  dagangan, omongan, caritaan barang  "anu dipaké ..."  kiloan, méteran, takeran barang  "boga sipat ..."  atahan, asakan barang  "anu di-..."  jajahan, tincakan barang  "hasil/asal ti ..."  cianjuran, garutan, cirebonan barang  "anu bisa di-..."  bacaan pagawéan pasif  "nitah supaya di-..."  bawaan, alaan, pulungan pagawéan pasif  "nitah supaya dibéré ..."  tulungan, bantuan, wakilan, talangan pagawéan pasif  "supaya dijadikeun ..."  paéhan, gedéan, leutikan, alusan, konéngan pagawéan pasif  "nitah supaya maké ..."  caian, bajuan, calanaan pagawéan aktif  "ngalakukeun ..."  latihan sipat  "boga sipat/bakat ..."  daékan, wanian, éraan, kampungan sipat  "boga ..."  anakan, béntolan sipat  "kaluar/bijil ..."  getihan, cimataan bilangan  "sababaraha ..."  ratusan, limaan